**Kevin Jan Magnussen** (\* 5. október 1992, Roskilde, Sjælland, Dánsko) je dánsky pilot Formuly 1. Magnussen je prvým synom pretekára vytrvalostných pretekov a bývalého pilota F1 Jana Magnusenna. V súčasnosti jazdí za Haas.

Kariéra
-------

### Formula 1

#### McLaren (2014–2015)

Magnussen bol vo vývojovom programe mladých jazdcov McLarenu. 14. novembra 2013 bolo oznámené, že Magnussen nahradí v roku 2014 Sergia Péreza v McLarene. Vo svojich prvých pretekoch Formuly 1 v Austrálii sa kvalifikoval na štvrtom mieste a preteky dokončil na tretej priečke, 2,2 sekundy za Danielom Ricciardom; po pretekoch bol Ricciardo diskvalifikovaný a teda Magnussen sa posunul na druhé miesto. Do konca roka bodoval ešte jedenásť krát.

11. decembra 2014 bolo oznámené, že Fernando Alonso sa vracia do McLarenu, a z Magnussena sa stal tretí rezervný jazdec. Zúčastnil sa iba jednej Veľkej ceny (dôvodom bol Alonsov zdravotný stav - otras mozgu počas testovania vo februári), pričom ani nepretekal, pretože počas zahrievacieho kola dostal poruchu motora.

V októbri 2015 opustil McLaren.

#### Renault (2016)

Potom, čo bol uvoľnený McLarenom, rokoval s tímami Haas a Manor. Nakoniec skončil v Renaulte, kde nahradil Pastora Maldonada a nastúpil po boku nováčika Jolyona Palmera. Počas sezóny skončil na bodovanej pozícii dva krát - siedme miesto v Rusku a desiate miesto v Singapure.

#### Haas (2017–súčasnosť)

10. novembra 2016 bolo oznámené, že Magnussen podpísal zmluvu s tímom Haas na rok 2017. Bodoval v piatich pretekoch a celkovo skončil ma štrnástej priečke. V roku 2018 dosiahol doposiaľ najlepšie umiestnenie v šampionáte jazdcov, keď skončil na deviatom mieste s 56 bodmi. V Singapure odjazdil najrýchlejšie kolo pretekov. Magnussen zostáva v tíme aj počas roka 2019.

Pretekárske výsledky
--------------------

### Formula 1

| Rok | Tím | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Body | Umiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | McLaren | AUS2 | MAL9 | BHRDNF | CHN13 | ESP12 | MCO10 | CAN9 | AUT7 | GBR7 | GER9 | HUN12 | BEL12 | ITA10 | SIN10 | JPN14 | RUS5 | USA8 | BRA9 | ARE11 |  |  | 55 | 11. miesto |
| 2015 | McLaren | AUSDNS | MAL | BHR | CHN | ESP | MCO | CAN | AUT | GBR | HUN | BEL | ITA | SIN | JPN | RUS | USA | MEX | BRA | ARE |  |  | 0 | NC |
| 2016 | Renault | AUS12 | BHR11 | CNH17 | RUS7 | ESP15 | MCODNF | CAN16 | EUR14 | AUT14 | GBR17† | HUN15 | GER16 | BELDNF | ITA17 | SIN10 | MALDNF | JPN14 | USA12 | MEX17 | BRA14 | AREDNF | 7 | 16. miesto |
| 2017 | Haas | AUSDNF | CHN8 | BHRDNF | RUS13 | ESP14 | MCO10 | CAN12 | AZE7 | AUTDNF | GBR12 | HUN13 | BEL15 | ITA11 | SINDNF | MAL12 | JPN8 | USA16 | MEX8 | BRADNF | ARE13 |  | 19 | 14. miesto |
| 2018 | Haas | AUSDNF | BHR5 | CHN10 | AZE13 | ESP6 | MCO13 | CAN14 | FRA6 | AUT5 | GBR9 | GER11 | HUN7 | BEL8 | ITA16 | SIN*18* | RUS8 | JPNDNF | USADSQ | MEX15 | BRA9 | ARE10 | 56 | 9. miesto |
| 2019 | Haas | AUS6 | BHR13 | CHN13 | AZE13 | ESP7 | MCO12 | CAN17 | FRA17 | AUT19 | GBRDNF | GER8 | HUN13 | BEL12 | ITADNF | SIN*17* | RUS9 | JPN15 | MEX15 | USA18† | BRA11 | ARE14 | 20 | 16. miesto |
| 2020 | Haas | AUTDNF | STY12 | HUN10 | GBRDNF | 70ADNF | ESP15 | BEL17 | ITADNF | TUSDNF | RUS12 | EIF | POR | EMI | TUR | BHR | SKH | ARE |  |  |  |  | 1\* | 18. miesto\* |

\* Sezóna prebieha

Referencie
----------

1. ↑
2. ↑
3. ↑
4. ↑
5. ↑